8. šaha olimpiāde

8. šaha olimpiāde notika no 1939. gada 24. augusta līdz 19. septembrim Argentīnas galvaspilsētā Buenosairesā.

 Vispārīgs apskats 
Šī bija pēdējā pirmskara olimpiāde. Tajā piedalīties vēlēšanos izteica apmēram 40 valstis, bet Buenosairesā ieradās 27 komandas. Pārsteigums bija četrkārtīgo uzvarētāju amerikāņu un divkārtīgo uzvarētāju ungāru šahistu atteikšanās. Toties bija ieradušies vācu šahisti, kas iepriekšējās trīs olimpiādēs nebija piedalījušies. Vācijas komanda bija pastiprināta ar anektētās Austrijas šahistiem. Ar 11 komandām bija pārstāvēts Dienvidamerikas kontinents. Pirmo reiz šaha olimpiādē spēlēja Bolīvijas, Brazīlijas, Bulgārijas, Čīles, Ekvadoras, Gvatemalas, Kanādas, Kubas, Paragvajas, Peru un Urugvajas šahisti.

Politiskais saspīlējums Eiropā jau olimpiādes atklāšanas dienā radīja pirmo incidentu. Vācijas komandas kapteinis vērsās pie olimpiādes organizatoriem ar prasību, lai Čehoslovākijas nacionālais karogs tiktu nomainīts ar protektorāta karogu. Čehoslovākijas šahisti atteicās to darīt. Viņus atbalstīja vairākums šahistu un Čehoslovākijas karogs mastā plīvoja līdz olimpiādes noslēgumam. 1. septembrī sakās fināla sacensības. 1. kārtas laikā pienāca ziņa, ka Vācija uzbrukusi Polijai. Uzzinot, ka Anglija pieteikusi karu Vācijai, Anglijas šahisti atteicās no tālākās dalības turnīrā un devās atceļā uz dzimteni.
Spriedze pieauga. Pasaules čempions Aļehins radio un presē aicināja boikotēt vācu komandu. Polija un Francija kategoriski atteicās spēlēt ar Vāciju, vairākas delegācijas pieprasīja to izslēgt no dalības olimpiādē. Organizatori uz tik asu reakciju nebija gatavi. Tika pieņemts lēmums, ka Polija un Francija savus mačus ar Vāciju nespēlē un katra pusei tabulā ieraksta divus punktus. Tad pirmajām divām pievienojās Palestīna. Vācieši savukārt piespieda čehus atteikties no spēles ar Franciju un Poliju. Rezultātā seši mači bez spēles tika ieskaitīti kā beigušies neizšķirti.

Pēc olimpiādes daudzi spēlētāji izteica vēlēšanos kara dēļ Eiropā neatgriezties. Argentīnas valdība tiem, kas bija ar mieru atbalstīt šahu, deva iespēju palikt šai valstī. Visa vācu komanda un daudzi citu valstu šahisti pieņēma šo piedāvājumu. Tas veicināja šaha uzplaukumu Argentīnā, kas vēlāk deva iespēju Argentīnai daudzkārt izcīnīt godalgotās vietas pēckara šaha olimpiādēs. Eiropā neatgriezās olimpiādes dalībnieki Migels Naidorfs, Paulino Frīdmans, Jideons Stolberjs, Ērihs Eliskazess, Pauls Mihels, Ludvigs Engelss, Alberts Bekers, Heinrihs Reinharts, Jiržijs Pelikāns, Karels Skalička, Marks Luckis, Movša Feigins, Ilmars Rauds, Moše Čerņaks, Meirs Rauhs, Viktors Vincs, Aristīds Gromērs, Francišeks Suliks, Ādolfs Zaics, Kriss de Ronde, Džons Frensiss O'Donovans, Zalamans Kleinšteins, kā arī pasaules sieviešu čempionāta dalībnieces Soņa Grafa un Paula Švarcmane. 

 Olimpiādes rezultāti 
 Priekšsacīkstes 
Sacensībās piedalījās 27 valstu komandas. Komandas tika sadalītas četrās grupās, trīs grupās pa septiņas, vienā — sešas komandas. No katras grupas četras labākās iekļuva "A" finālā, bet atlikušās "B" finālā.  Priekšsacīkšu rezultāti starp komandām netika pārnesti uz finālu, tāpēc komandas, kas kvalificējās vienā fināla grupa no vienas priekšsacīkšu grupas, šīs olimpiādes turnīros mērojās spēkiem savā starpā divreiz. Visas komandas gan priekšsacīkšu grupās un finālos spēlēja katra ar katru pēc apļa sistēmas. Priekšsacīkšu rezultāti bija šādi:
 1. grupa: 1. Čehoslovākija, 2. Polija, 3. Anglija, 4. Brazīlija, 5. Kanāda, 6. Paragvaja, 7. Peru.
 2. grupa: 1. Latvija, 2. Vācija, 3. Čīle, 4. Francija, 5. Bulgārija, 6. Urugvaja, 7. Bolīvija.
 3. grupa: 1. Argentīna, 2. Lietuva, 3. Holande, 4. Dānija, 5. Islande, 6. Īrija, 7.Ekvadora.
 4. grupa: 1. Zviedrija, 2. Igaunija, 3. Palestīna, 4. Kuba, 5. Norvēģija, 6. Gvatemala.

 Fināls 
 "A" fināls 

Turnīra rezultāti apkopoti nākamajā tabulā:
 {| class="wikitable" style="text-align:center;"
!V||Komanda||1||2||3||4||5||6||7||8||9||10||11||12||13||14||15||P||KP||+||=||-
|-
|1||Vācija||●||2||2½||3||3||3||3||2||2||2||3½||3||2||2½||2½||36||24||9||5||0
|-
|2||Polija||2||●||2½||1½||2½||2||2||1½||2||4||3½||4||2||2½||3½||35½||20||7||5||2
|-
|3||Igaunija||1½||1½||●||2||1½||3||1½||2½||2||2||3||3½||3||3½||3||33½||18||7||3||4
|-
|4||Zviedrija||1||2½||2||●||3½||1½||1½||1½||2||3||3½||2½||3||1½||4||33||17||7||2||5
|-
|5||Argentīna||1||1½||2½||½||●||3½||2½||1½||2||2½||2½||3||3½||3½||2½||32½||20||9||1||4
|-
|6||Čehoslovākija||1||2||1||2½||½||●||3½||3½||2½||2||3||2||2½||3½||2½||32||20||8||3||3
|-
|7||Latvija||1||2||2½||2½||1½||½||●||2||3||2½||2½||3||3½||2½||2½||31½||21||9||2||3
|-
|8||Holande||2||2½||1½||2½||2½||½||2||●||1½||2||2||2||3||2½||4||30½||18||6||5||3
|-
|9||Palestīna||2||2||2||2||2||1½||1||2½||●||2½||3||1½||1||2½||½||26||14||4||5||5
|-
|10||Francija||2||0||2||1||1½||2||1½||2||1½||●||2||2||1||2||4||24½||10||1||7||6
|-
|11||Kuba||½||½||1||½||1½||1||1½||2||1||2||●||3||3||2½||2½||22½||11||4||2||8
|-
|12||Lietuva||1||0||½||1½||1||2||1||2||2½||2||1||●||2½||2||3||22||11||3||4||7
|-
|13||Čīle||2||2||1||1||½||1½||½||1||3||3||1||1½||●||2½||1½||22||9||3||2||9
|-
|14||Brazīlija||1½||1½||½||2½||½||½||1½||1½||1½||2||1½||2||1½||●||2½||21||7||2||2||10
|-
|15||Dānija||1½||½||1||0||1½||1½||1½||0||3½||0||1½||1||2½||1½||●||17½||5||2||0||12
|}

Apzīmējumi: V — vieta; P — komandas dalībnieku iegūto punktu summa; KP — komandas iegūto punktu summa (2 punkti — uzvarēts, 1 — neizšķirts, 0 — zaudēts mačs); + (uzvarēto), = (neizšķirto), - (zaudēto) maču skaits.

 "B" fināls 
"B" fināla komandas olimpiādes kopvērtējumā ieguva sekojošas vietas:
16.  Islande, 17. Kanāda, 18. Norvēģija, 19. Urugvaja, 20. Bulgārija, 21.Ekvadora, 22. Gvatemala, 23. Īrija, 24. Peru, 25. Bolīvija, 26. Paragvaja.

 Uzvarētāju individuālie rezultāti 
 1. vieta — Vācija (zelta medaļas) 
 Galdiņš  Dalībnieks  +  -  =  Spēles  Punkti 1  Ērihs Eliskazess  7  2  5  14  9½  2  Pauls Mihels  3  0  11  14  8½ 3  Ludvigs Engelss  12  0  4  16  14 4  Alberts Bekers  6  3  2  11  7 rez.  Heinrihs Reinharts  5  4  3  12  6½

 2. vieta — Polija 
 Galdiņš  Dalībnieks  +  -  =  Spēles  Punkti 1  Savelijs Tartakovers  7  3  7  17  10½ 2  Migels Naidorfs  12  2  4  18  14 3  Paulino Frīdmans  11  2  4  17  13 4  Teodors Regedziņskis  6  3  4  13  8 rez.  Francišeks Suliks  4  2  1  7  4½

 3. vieta — Igaunija 
 Galdiņš  Dalībnieks  +  -  =  Spēles  Punkti 1  Pauls Keress  12  2  5  19  14½  2  Ilmars Rauds  7  5  5  17  9½ 3  Pauls Šmids  2  5  5  13  4½ 4  Gunnars Frīdemans  11  3  3  17  12½ rez.  Johanness Tirns  3  3  4  10  5

Individuālās medaļas
Godalgas par labāko rezultātu pie galdiņa (vērtēja tikai finālā sasniegto rezultātu) saņēma:
 "A" fināls 
 1. galdiņš:  Hosē Rauls Kapablanka 8½ / 11 = 77.3%
 2. galdiņš:  Heincs Ferders (7½/10) un  Migels Naidorfs (9/12) = 75.0%
 3. galdiņš:  Ludvigs Engelss 9½ / 11 = 86.4%
 4. galdiņš:  Gunnars Frīdemans 10 / 13 = 76.9%
 Rezervists:  Isajass Plesi 9½ / 13 = 73.1%
 "B" fināls 
 1. galdiņš:  Ernsts Rojāns
 2. galdiņš:  Daniels Janovskis
 3. galdiņš:  Jons Gudmundsons
 4. galdiņš:  Mihails Kantardžijevs
 Rezervists:  Gudmundurs Arnlaugssons

 Latvijas šahistu sniegums 
Latvijas komandas  (7. vieta) dalībnieku rezultāti apkopoti nākamajā tabulā:
 Galdiņš, dalībnieks  1. Petrovs  2. Apšenieks  3. Feigins   4. Endzelīns  r. Melngailis Rezultāts  Pretinieku komandaRezultātipriekšsacīkšu2. grupā ½  ½  1  1  —  3 : 1  Urugvaja ½  ½  1  —  ½   2,5 : 1,5  Francija ½  1  ½  1  —  3 : 1  Bulgārija 1  ½  1  1  —   3,5 : 0,5  Čīle 1  1  1  —  1  4 : 0  Bolīvija ½  0  0  1  —  1,5 : 2,5  Vācija Priekšsacīkstēs kopā  4 no 6  3,5 no 6  4,5 no 6  4 no 4  1,5 no 2  17,5 no 24 Rezultāti"A" finālā ½  ½  1  0  —  2 : 2  Holande ½  1  ½  —  ½  2,5 : 1,5 Igaunija 1  0  1  1  —  3 : 1 Lietuva ½  0  0  —  0  0,5 : 3,5 Čehoslovākija 1  0  ½  0  —  1,5 : 2,5 Argentīna ½  ½  0  0  —  1 : 3 Vācija 1  0  —  1  ½  2 : 2 Brazīlija —  0  1  ½  1  2,5 : 1,5 Francija 1  ½  0  1  —  2,5 : 1,5 Dānija ½  —  ½  ½  1  2,5 : 1,5 Kuba 1  ½  ½  0  —  2 : 2 Polija ½  1  1  — 1  3,5 : 0,5 Čīle 1  ½  1  ½  —  3 : 1 Palestīna ½  1  1  0  —  2,5 : 1,5 Zviedrija Finālā: Partijas  13  13  13  11  6  56  +  6  3  6  3  3  21  -  0  5  3  5  1  14  =  7  5  4  3  2  21  Punkti  9,5  5,5  8  4,5  4  31,5  %  73,1  42,3  61,5  40,5  66,7  56,3 

 Atsauces 

 Papildu literatūra 


 Ārējās saites 
 OlimpBase :: 8th Chess Olympiad, Buenos Aires 1939, information  
 Šaha olimpiāžu vēsture (trešā daļa) 

Kategorija:Šaha olimpiādes
Kategorija:1939. gads sportā
Kategorija:Šahs Argentīnā